КАК ДА ОПРЕДЕЛЯ ТОЧНИЯ РАЗМЕР НА САНДАЛИТЕ/ЧЕХЛИТЕ?
Определянето на правилния размер за детските сандали / чехли може да стане по няколко начина, но винаги трябва да се спазва правилото, според което между палеца и края на стелката трябва има свободно място между 1 и 1,5 см. Идеалното разстояние е 12 мм , което позволява на пръстите да се чувстват свободно и спомага за правилното развитие на детските крака.
Един от начините за определяне на размера е да очертаете стъпалото на детето върху твърд картон, да добавите с пунктирана линия 12 мм откъм палеца и след това да изрежете отпечатъка. Той може да ви послужи за шаблон при избора на правилния размер отворени обувки , когато детето не е с вас (трябва да влиза спокойно в обувката). Можете да премерите новите обувки и по стари сандали, които все още са по мярка на детето. Все пак най-добрият начин е да премерите съответния чифт на краката на детето.

